Drie en Twintigste Sondag van Koninkrykstyd - Missio
Drie en Twintigste Sondag van Koninkrykstyd
Jeremia 31:7-9 is 'n boodskap van hoop en troos vir herstel in die toekoms. Meer spesifiek hulp vir eenvoudiges en gestremdes onder die terugkerende ballinge. Dit herinner aan die eenvoudiges, gestremdes en gebrokenes wat Jesus genees en gered het (Mat 5:3).
Dit is Hervormingsondag. Die geloofsywer van kerkhervormers om terug te keer tot die eenvoudige geloofswaarhede: solus Christus, sola fide, sola gratia, sola scriptura en soli Deo gloria kan sinvol met die tekste gevier word.
23Daar is ook 'n ander verskil: omdat die dood die Levitiese priesters verhinder het om aan te bly, was daar baie wat mekaar opgevolg het. 24Omdat Jesus vir ewig bly, beklee Hý 'n priesterskap wat nie op 'n ander oorgedra word nie. 25Daarom kan Hy ook dié wat deur Hom na God gaan, eens en vir altyd verlos: Hy lewe vir altyd om vir hulle by God in te tree.
26Vir ons was so 'n hoëpriester nodig, een wat heilig, skuldeloos en sonder smet is, verwyder uit die midde van die sondaars en verhoog bo die hemele, 27een wat nie, soos die hoëpriesters, elke dag offers hoef te bring, eers vir sy eie sondes en dan vir dié van die volk nie. Hy het immers eens en vir altyd 'n offer vir die sondes gebring toe Hy Homself geoffer het. 28Die wet stel mense as hoëpriesters aan, en mense het swakhede; maar die uitspraak wat met 'n eed bevestig is en wat ná die wet gekom het, stel die Seun aan as ewige en volmaakte Hoëpriester.
46Daarna kom hulle in Jerigo aan. Toe Jesus en sy dissipels en 'n aansienlike menigte weer daarvandaan verder gaan, sit daar 'n blinde bedelaar, Bartimeus, seun van Timeus, langs die pad. 47Toe hy hoor dat dit Jesus van Nasaret is, het hy begin uitroep: "Jesus, Seun van Dawid, ontferm U tog oor my!"
48Baie mense het met hom geraas en gesê hy moet stilbly. Maar hy het al hoe harder uitgeroep: "Seun van Dawid, ontferm U tog oor my!"
49Jesus het gaan staan en gesê: "Roep hom nader."
Hulle roep toe die blinde man en sê vir hom: "Hou moed! Staan op! Hy roep jou."
50Hy het sy bokleed net daar gelos en opgespring en na Jesus toe gegaan. 51Jesus vra vir hom: "Wat wil jy hê moet Ek vir jou doen?"
"Rabboeni," sê die blinde man vir Hom, "dat ek kan sien."
52Jesus sê daarop vir hom: "Jy kan maar gaan. Jou geloof het jou gered."
Dadelik kon hy sien en het hy op die pad agter Jesus aan gegaan.
die leier onder die nasies,
juig oor hom!
'n Groot gemeente sal hiernatoe
op 'n gelyk pad,
soos 'n wagter sy trop skape oppas.
en op die Sionshoogte sing,
Hulle sal floreer soos 'n tuin
hulle sal geen kommer meer hê
14Ek sal 'n oorvloed goeie kos
Lied 475 "Allerhoogste Hemelvader" of
Flam 2 "Met ons lewens, wil ons U eer" of
Vonk 77 "Bring my die ou-ou tyding"
Voorganger (V): Ons hulp is in die naam van die Here.
Gemeente (G): Die Here wat die hemel en die aarde gemaak het. Amen.
Aansteek van die drie Triniteitskerse
Voorganger 1: Ons steek hierdie kers aan in die Naam van God die Vader wat die wêreld geskep het en ons vul met lewensasem.
(Eerste kers word aangesteek.)
Voorganger 2: Ons steek hierdie kers aan in die Naam van God die Seun wat die weg gebaan het vir 'n lewe van oorvloed
(Tweede kers word aangesteek.)
Voorganger 3: Ons steek hierdie kers aan in die naam van God die Heilige Gees wat ons seën met die liefde van God
(Derde kers word aangesteek.)
Gemeente: Ons steek hierdie drie kerse aan as teken van die liefdevolle Drie-eenheid: God oor ons. God met ons. Van die begin tot die einde. Van ewigheid tot ewigheid. Amen.
Genade en vrede vir julle van God wat deur die eeue heen sy kerk in stand hou en lei: Die Vader, die Seun, die Heilige Gees.
(bg. uit Bybelmedia se Handleiding vir die Erediens)
Lied 476 '"n Vaste burg is onse God" of
Flam 264 "Ek het U nodig" of
VONKK 4 "Sing Vir Die Heer 'n Nuwe Lied Tesaam (Psalm 96)"
En nou doen ek 'n beroep op julle, op grond van die groot ontferming van God: Gee julleself aan God as lewende en heilige offers wat vir Hom aanneemlik is. Dit is die wesenlike van die godsdiens wat julle moet beoefen. Julle moenie aan hierdie sondige wêreld gelyk word nie, maar laat God julle verander deur julle denke te vernuwe. Dan sal julle ook kan onderskei wat die wil van God is, wat vir Hom goed en aanneemlik en volmaak is. Kragtens die genade wat aan my gegee is, sê ek vir elkeen van julle: Moenie van jouself meer dink as wat jy behoort te dink nie. Nee, lê jou liewer daarop toe om beskeie te wees in ooreenstemming met die maat van geloof wat God aan elkeen toebedeel het. (Romeine 12:1–3)
Lied 479 "U self het oor Jerusalem" of
Flam 122 "Abba Vader"
Lied 477 "Hou Christus self sy kerk in stand" of
F264. "Ek Het U Nodig"
Ek het U nodig elke dag
soos die maan
smag na die nag
Ek het U nodig elke uur
soos die vlamme
hyg vir die vuur
En ek staan op Sy berg
ek juig in Sy kerk
ja, ek staan op Sy berg
want Hy's die toevlug
vir sondaars soos ek
Maak my hande skoon
deur u Gees wat in my woon
Maak my voete sterk
Here, skoei my vir u werk
F122. "Abba Vader"
(RUBRIEK: FLAM Gemeentesang – Gebed, Toewyding; Afhanklikheid)
Abba Vader, Heer, gelowig buig ons voor U neer.
Ons verklaar opnuut dat U regeer.
Jesus Christus, Heer, ons bely dit U kom weer.
Lei ons elke dag en neem beheer
van ons stad, van u kerk,
die omgewing waar ons woon en werk.
Deur u Gees, deur u kinders
om u hand en hart te wees.
neem beheer van ons stad…
F132. "Uit Een Hart"
Hy roep uit alle volke 'n volk vir Hom tesaam
2. O Heer skryf in ons harte dat ons dit nooit vergeet
In 'n verwarde wêreld bring dit weer vaste hoop
VONKK 77 "Bring my die ou-ou tyding"
Teks: Tell me the old, old story – Arabella Catherine Hankey 1834-1911; GBA Gerdener, Halleluja 1931; Jacques Louw 2009
© Gebruik met toestemming van die NG Kerk Uitgewers
Melodie: TELL ME — WH Doane 1832 – 1915
© Teks: 2009 VONKK Uitgewers (admin-Bybel-Media)
RUBRIEK: Tradisioneel – Toetrede en Aanroeping/Voorbereiding om God se Woord te hoor
1. Bring my die ou-ou tyding,
van God se Woord vir my.
Vertel my van sy liefde
wat sondaars kom bevry.
In sy groot genade
het God sy Seun gestuur.
Vir my het Hy kom sterwe,
Die smart en pyn verduur.
Bring my die ou-ou tyding,
2. Bring my die ou-ou tyding
Vertel my hoe die Seun van God
die dood oorwin vir my.
Bring my die goeie tyding,
Dat Jesus opgestaan het
en lewe bring uit dood.
3. Bring my die ou-ou tyding
Vertel my hoe ek deur te glo,
verlossing kan verkry.
Bring my die blye boodskap
dat Jesus weer sal kom.
Hy gee vir ewig lewe
aan dié wat glo in Hom.
Teks: Suid-Afrika, o land so skoon en vry – Andries Wasserman, gewysig GG Cillié 1979; nuwe teks Jacques Louw 2003 ©
Melodie: GOD OF OUR FATHERS – George W Warren, 1892
RUBRIEK: Klassiek –Lofprysing
1. Sing vir die Heer 'n nuwe lied tesaam.
2. Groot is die Heer – bo alle gode groot!
3. Kom, volke, prys die Heer se eer en mag.
VONKK 38 "Here, Ons God, As Ons Nou Huis Toe Gaan"
RUBRIEK: Meditatief – Gebed / Uitsending
Vertel die verhaal van die reformasie met behulp van 'n kort "toneelstuk".
Akteurs: Maartin Luther; keiser, twee ontvoerders
deur (enige plat oppervlak voor in die kerkgebou)
tweede stoel aan ander kant van ruimte
Lees die verhaal terwyl die "akteurs" die gebeure opvoer:
Daar was 'n tyd dat mense nie hulle eie Bybels gehad het nie. Die Bybel was net beskikbaar in Grieks/Hebreeus en Latyn. Mense het nie Bybels in hul huise gehad nie. Die Bybel was weggesteek in universiteite en kerke. Ek wil julle vanoggend voorstel aan iemand wat baie gedoen het om dit te verander. Sy optrede het gemaak dat ons vandag Bybels kan hê en Bybels in ons eie taal kan lees.
Maartin Luther kom staan regs voor in liturgiese ruimte
Sy naam Maartin Luther. Hy is gebore in 1483 (baaie lank gelede!) in Duitsland. Hy het eers regte studeer, maar tydens 'n vreesaanjaende storm besluit hy om 'n priester te word.
In 1507, toe hy 24 jaar oud was, word hy 'n priester – en sien vir die eerste keer in sy lewe 'n Bybel!
Luther gaan sit by tafeltjie. Maak Bybel oop en blaai verwonderd daardeur.
Later word hy 'n professor in teologie by Wittenberg Universiteit, asook 'n priester by Wittenberg se kerk.
Terwyl hy die Bybel bestudeer, maak Rom 1:17 'n groot indruk op hom: dat God mense van hulle sonde vryspreek enkel en alleen omdat hulle glo. "Elkeen wat deur God vrygespreek is omdat hy glo, sal lewe." Hy begin besef dat dinge nie reg is in die kerk nie.
Op 31 Okt 1517 preek hy oor die goed wat verkeerd is, skryf 'n brief waarin hy 95 goed lys, pos dit vir 'n paar vriende, en hammer dit aan die kerk se deur vas.
Luther staan op, hammer papier met stellings iewers vas.
Bly staan en kyk na stellings.
Hy het nie vreeslike groot reaksie verwag nie. Maar dit het soos 'n veldbrand versprei – mense het kopieë gemaak. Almal het daaroor gepraat. Party mense het met hom saamgestem, ander het van hom verskil.
Die Kerk van daardie tyd het gedink hierdie priester maak moeilikheid, en besluit om hom aan te spreek.
Maar die kopieë het aanhou versprei. Daarom besluit Luther om te verduidelik wat hy bedoel het.
Luther gaan sit weer by tafeltjie,
Luther sê hy wou net verkeerde dinge regstel, hy wou nie moeilikheid veroorsaak nie. Maar die Kerk begin 'n ondersoek teen Luther. Intussen raak Luther al meer oortuig van sy saak.
In 1520 verbrand Luther in die openbaar 'n klomp van die kerk van die tyd se belangrike boeke.
Luther staan op, vat boeke van lessenaar af, gooi op hoop, trek vuurhoutjie en gooi op boeke – skud vuurhoutjie met gooi-slag, sodat dit doodgaan.
Bly staan, kyk na hoop boeke.
Die Kerk ekskommunikeer vir Luther. Dit beteken dat hy nie meer 'n lidmaat van die kerk mag wees nie. In Luther se tyd was dit baie erg, want daar was net een kerk! Hy kon nie na 'n ander kerk toe gaan nie.
Luther is ook gestuur om die keiser te gaan sien. In 1521 het hy die keiser twee maal gesien. Die keiser sê Luther moet sy woorde terugtrek. Maar Luther sê elke keer nee.
Luther gaan staan voor kansel,
Keiser verskyn op kansel, Wys vinger vir Luther,
Luther skud kop.
Toe die keiser klaar met Luther gepraat het, het hy hom voëlvry verklaar. Dit beteken enigiemand kan Luther maar vermoor, hulle sal nie gestraf word nie! Terwyl Luther op pad terug huis toe was, het van sy vriende gereël dat Luther ontvoer word.
Twee mense kom,
Gooi lap oor Luther se kop,
Vat hom na kant van liturgiese ruimte
Haal lap af.
Dit was sodat hy kon ontsnap. Niemand het geweet waar Luther is nie. Party mense het selfs gedink Luther is dood. Maar Luther is gevat na Wartbrug, waar hy sy baard laat groei het, sy hare laat groei het en homself Junker Jörg genoem het
Luther gaan sit by vêrste stoel, skryf op pakke papier.
In hierdie tyd vertaal hy die Nuwe Testament in Duits.
Intussen het die mense met Luther saamgestem het, voortgegaan in Wittenberg. Ons noem dit die Reformasie. Dit is waar ons kerk vandaan kom. Dit is ook waar die Bybel vir die eerste keer in mense se eie taal beskikbaar was. Dit is as gevolg hiervan dat ons vandag Bybels kan hê en kan lees.
Dit is vandag Hervormingsondag. Ons gedenk die kerkreformasie van die sestiende eeu in Europa. Ons geloofsoortuigings word tot vandag toe beslissend deur die reformasie beïnvloed.
Het teruggekeer na die Woord van God eerder as die kerklike tradisie nagejaag;
het die verlossing in Christus se werk gesoek eerder as in die menslike verdienste,
het geleer dat ons alleen God se genade gered word, wat ons met die leë hande van geloof omhels.
Het die kerk as 'n geloofsgemeenskap eerder as 'n instituut gesien. In die kerk aanvaar die lede in Christus vir mekaar verantwoordelikheid – om mekaar lief te hê, te dien en persoonlike gawes tot voordeel van mekaar aan te wend.
Die reformasie is gebore uit 'n hoë Godsbewussyn. Dit leer dat ons voor die aangesig van die lewende God lewe, van wie ons alles kan verwag. Hierdie God is nie ver weg nie, is nie afwesig nie, maar aktief-teenwoordig. Die lewende, teenwoordige Christus skenk Homself en alle gawes van God elke dag deur die werk van die Gees aan ons. Ons is geskep om in gemeenskap met God te lewe. Sonder God kan ons nie.
Ons gereformeerde geloofsoortuigings is veral beslissend deur die bediening van Johannes Calvyn beïnvloed. Om gereformeerdheid te verstaan, is dit goed om die oorspronklike sosiale omstandighede waarin dit gebore is, te verstaan.
Johannes Calvyn het 'n wesenlike deel van sy bediening as predikant van Genève deurgebring. Dit was 'n gespanne tyd in Europa. Die reformasie, wat in 1517 deur Martin Luther in Duitsland begin is, en deur die destydse Rooms-Katolieke Kerk weerstaan is, het soos 'n vloedgolf oor groot dele van Europa versprei. Dit het ook Frankryk bereik, waar 'n jeugdige Johannes Calvyn daarvoor gekies het. Weens vervolging deur die Katolieke moes reformasie-gesindes vir hul lewe vlug. In Switserland het 'n aantal stede vir die reformasie gekies, en het so toevlugsoorde vir die vlugtelinge geword.
Johannes Calvyn was self so 'n vlugteling, en het as predikant van Genève in 'n stad gewerk waar die helfte van die bevolking vlugtelinge was. Mens kan jou die omstandighede indink. Groot getalle mense het niks gehad nie. Hulle was ontwortel. Hulle verblyf in Genève het die ou inwoners ook diep geraak, en hulle in 'n mate vreemdelinge in hul eie stad gemaak. Sosiale kohesie het ontbreek. Die bekamping van armoede en die soeke na geregtigheid was prioriteite. Die vestiging van sosiale orde, behoorlike bestuur, en die versorging van die gemarginaliseerdes het stadsbestuur en kerk besig gehou.
In so 'n situasie leer mens die genade van die almagtige God op 'n nuwe manier verstaan.
Jy weet God se guns werk nie met menslike verdienste nie.
Jy ontdek die vrye genade wat God in Christus skenk.
Jy weet dat verlossing nie uit menslike verdienste begin nie, maar by God, wat vir mense kies, en hulle met sy genade bedien.
Jy ontdek dat God se vrye guns nie vir jouself ingepalm kan word nie, maar dat jy dit vryelik moet deel met die mense rondom jou.
Jy sien in jou medemens, ja, ook in elke verflenterde vlugteling, die beeld van God, wat bedien moet word met die genade wat God so vryelik in Christus skenk. Hierdie genade word bedien deur woord en daad, deur bemoediging, troos, en met 'n kombers en klere vir die wat nie het nie.
Red u volk, Here
God skenk genade en versorging. Daarom is daar hoop, herstel en lewe moontlik. Hierdie diep gereformeerde geloofsoortuiging eggo presies die beweging in ons teks.
Die agtergrond van Jesaja 31:7-9 is die Assiriërs wat die noordelike tien stamme van Israel in 722 v.C. in ballingskap weggevoer het. Hul hoofstad, Samaria, is verwoes, en die bevolking verstrooi.
Jeremia skets ook die dreigende omstandighede van Nebukadneser wat die suidelike twee stamme in 586 v.C. beleër, Jerusalem omring en die stad uiteindelik verwoes. Dan word ook die suidelike twee stamme in ballingskap weggevoer na Babel.
Die verskriklike werklikheid van hierdie verstrooiing het die volk platgeslaan. Die boek Klaagliedere beskryf die verdriet, lyding, verlies en pyn wat hierdie mense beleef het. Hulle hele bestaan is daardeur gekleur. Hulle was ontwortelde mense. Hulle het vlugtelingstatus in 'n vreemde land gehad. Hulle was magteloos.
In hierdie omstandighede is die Here die enigste hoop. Net God kan 'n verskil maak.
Israel en Juda se omstandighede was natuurlik hulle eie skuld. Dis was nie maar die blote sameloop van omstandighede nie. Vir eeue het profete gewaarsku dat hulle miskenning van die reg, hulle uitbuiting van die arme, hulle afgodery en geheul met ander godsdienste, hulle op die pad van verwoesting plaas. Profeet na profeet het gepleit dat die volk hulle lewenswyse moet verander en na die Here moet terugkeer. Hulle wou nie.
Israel was soos die verlore seun in Jesus se gelykenis. Hulle het soveel van God ontvang. Hulle het alles egter verkwis. Hulle het God se goedheid en guns misbruik en God se Naam deur die modder gesleep.
Menslik gesproke is alles verlore vir die Jode wat in ballingskap weggevoer is. Die logiese ding is om alle hoop te laat vaar, en jouself aan radeloosheid en moedeloosheid oor te gee.
"Radeloosheid lê na aan magteloosheid . . . Ons het beheer verloor. Sake is handuit – en spoel ons bloot saam, wie weet waarheen. Of dit nou ons kinders raak, ons gesin, gesondheid, werk, buurte, toekoms. Magteloos." (Prof Dirkie Smit)
Al wat magtelose en radelose mense kan doen, is spartel. Of swartgallig raak. Alle hoop verloor. Vasgekeer in 'n hoek, bly daar min inisiatiewe oor.
God is nie magteloos nie
Die boodskap van ons teks is dat die haglikheid van Israel se situasie God nie magteloos gemaak het nie. God neem inisiatief. God handel. God beweeg.
In vers 7 word die volk opgeroep om te bid, in die vorm van 'n loflied, dat die Here sy volk se lot verander.
In vers 8 maak die Here die belofte dat Hy sy volk weer versamel en aan hulle 'n toekoms gee. Hy tel veral die blindes en kreupeles, die swanger vroue, en die vroue in kraam, op. Hy bring hulle terug na die land. Geen mens reis graag met blindes en kreupeles oor moeilike terrein nie, wat nog te sê met swanger vroue of diegene wat kraam nie. Hulle is die kwesbaar en het ekstra hulp op die pad nodig.
Die volgende aanhaling uit Bybel-Media se preekvoorstel beskryf die betekenis treffend:
Die absolute afhanklikheid van God se mense word deur hierdie beelde…. Meer nog, diegene wat deur die nasies verag is, is waardevol in God se oë (Brueggemann). Levitikus 21:18 en 12:1-8 noem dat blindes en kreupeles nie in die diens van die Here kan staan nie en dat vroue na die geboorte van 'n kind seremonieel onrein is. Hulle word nou deur God se genade en trou ingesluit by die optog op pad na Sion toe (31:12). Almal word dus ingesluit by God se nuwe begin.
In vers 9 word bevestig dat die Here in al die behoeftes van hierdie kwesbare persone sal voorsien. Op 'n baie treffende manier word die Here hier "Vader" genoem, en die volk die Here se "eersgeborenes." Vader en eersgeborene dui op die intieme gemeenskap tussen God en sy volk.
Die volk se sonde en hulle haglike omstandighede het die Here nie magteloos gemaak nie. Die Here gryp in, neem die inisiatief en verlos hulle.
Die kern van die Reformasie
Presies dit is die kern van die Reformasie. God neem die inisiatief in ons verlossing. God kies vir ons, en God red ons. Ons besluite, ons sekerhede, selfs nie ons gehoorsaamheid, is ooit die fondament van ons verlossing nie. God en God se beslissende handelinge is die fondament.
God vergeet God se kinders nie
Die karakter van hierdie God, is dat God getrou bly. Die trou wat God oor sy mense uitroep, verdamp nooit nie.
Selfs die donkerste oomblikke van Israel se geskiedenis, toe die Here deur die ballingskap straffend ingryp in hulle bestaan, is gebore uit God se trou. God is die goeie Vader wat met sy volk op pad gaan, hulle tug, maar hulle altyd weer terugbring. Om God te ken, is nie om 'n versekeringspolis teen straf en ongeluk te hê nie. Om God te ken, beteken egter om te vertrou dat God nooit sy beloftes van trou vergeet nie, en altyd in egte liefde handel.
Onbegrensde en inklusiewe liefde
Ons teks speel af teen die agtergrond van die ballingskap as smeltkroes van God se opvoeding van 'n ongehoorsame volk. Tog verras die teks ons met onbegrensde en inklusiewe liefde. Almal word ingesluit by die gemeenskap wat in Sion sal aanbid – selfs hulle wat volgens die tradisie van die volk nie daar gehoort het nie. God se volk lyk anders! Die volk word herdefinieer. Kreupeles, blindes, swakkes sal in Sion aanbid. God se liefde is inklusief.
Die Nuwe Testament gee vir ons soveel ryker taal om hierdie liefde te beskryf Ons teks klink soos die koning wat mense van die straat af genooi het om te kom aansit toe ander nie wou kom nie (Luk 14:21). Dis soos God se nuwe mense lyk (Ef 2:11-22). Dis ook soos sy kerk lyk. Vreemdelinge en bywoners. Dis mense wat uit genade by sy volk ingesluit is.
Dirkie Smit skryf: "Salig is die armes, die sagmoediges, dié wat magteloos honger en dors na reg! Aan kleinstes behoort die ryk! Aan eenvoudiges die aarde! Aan die kruis word God verheerlik! As ons swak is, is ons sterk – só lê die apostel dit alles uit. En andersom . . . Ons donkerste momente word dalk die aanbreek van 'n nuwe dag, op maniere wat ons ons skaars kan voorstel" (uit: Dieper as wat ons dink).
Hoopvol, persoonlik, nou
Die vrug van die Reformasie word dikwels voorgestel as 'n ingewikkelde denksisteem wat net deur spitsvondige en skerpsinnige mense verwoord kan word. Niks kan verder van die waarheid wees nie.
Die Reformasie is gebore in die ontdekking van Wie die genadige God is wat in Christus, deur die werk van die Heilige Gees, voorsiening maak vir mense wat in 'n hoek vasgeverf is. God red ons uit sonde, Hy verlos ons van die gevolge van ons sonde, en Hy gee ons hoop. Hy doen dit deur ons in die regte verhouding met Hom en met mekaar te bring. God roep ons na Hom, versamel ons in 'n gemeente, vorm ons as dissipels en stuur ons om 'n impak in die wêreld te maak.
'n Ander misverstand is dat God se redding net iets vir die ewige lewe te sê het. Niks kan verder van die waarheid wees nie. Net soos Jeremia 31 getuig van God se verlossende werk in Israel se lewe op hierdie aarde, so is die gereformeerde reformasie gebore in die worsteling om gemeenskappe soos dié Genève in te rig as plekke waar God se koninkryk reeds op aarde deurbreek.
Natuurlik leef ons nooit sonder die belofte van die koninkryk wat in die ewige lewe volledig ons deel sal wees op die nuwe aarde onder die nuwe hemel nie. Maar daardie koninkryk breek nou reeds deur, en word doelbewus beliggaam deur die Here se kerk op aarde.
Dit is 'n voorreg om hierdie ryk geestelike erfenis vandag te kan vier. Dit is net so 'n voorreg om jou lewe hieraan te wy.